ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ബഹ്റൈൻ സന്ദർശന വേളയിൽ കിംഗ് ഹമദ് ഓർഡർ ഓഫ് റിനൈസൻസ് പുരസ്കാരം ലഭിച്ചതിനെക്കുറിച്ചുള്ള പ്രധാനമന്ത്രിയുടെ മറുപടി പ്രസംഗം
ബഹുമാന്യനായ ബഹ്റൈൻ രാജാവേ,
ദി കിംഗ് ഹമദ് ഓർഡർ ഓഫ് റിനൈസൻസ് എന്ന ബഹുമതി ലഭിച്ചതിൽ എനിക്ക് വലിയ ബഹുമാനവും ഭാഗ്യവും തോന്നുന്നു. എനിക്കും എന്റെ രാജ്യത്തിനും വേണ്ടിയുള്ള നിങ്ങളുടെ മഹത്വത്തിന്റെ സൗഹൃദം എന്നെ ഒരുപോലെ ബഹുമാനിതനാക്കുന്നു .
1.3 ബില്യൺ ഇന്ത്യക്കാർക്ക് വേണ്ടി ഞാൻ ഈ അഭിമാനകരമായ ബഹുമതി വിനയപൂർവ്വം സ്വീകരിക്കുന്നു. ഇത് ഇന്ത്യക്ക് മുഴുവൻ അഭിമാനമാണ്. ബഹ്റൈനും ഇന്ത്യയും തമ്മിലുള്ള ഉറ്റവും സൗഹൃദപരവുമായ ബന്ധത്തിന്റെ അംഗീകാരമാണിത്. ഈ ബന്ധങ്ങൾ ആയിരക്കണക്കിന് വർഷങ്ങൾ പഴക്കമുള്ളതാണ്.
21-ാം നൂറ്റാണ്ടിൽ അവ എല്ലാ മേഖലകളിലും വികസിക്കുന്നു. ഇന്നത്തെ ഞങ്ങളുടെ ചർച്ചകളിൽ, സഹകരണത്തിന്റെ പുതിയ മേഖലകൾ കൂട്ടിച്ചേർക്കാനും ഞങ്ങളുടെ ബന്ധം കൂടുതൽ ശക്തിപ്പെടുത്താനും ഞങ്ങൾ സമ്മതിച്ചു എന്നത് സന്തോഷകരമായ കാര്യമാണ്.
ഇന്ത്യയെ 5 ട്രില്യൺ ഡോളർ സമ്പദ്വ്യവസ്ഥയാക്കാനാണ് ഞങ്ങൾ ലക്ഷ്യമിടുന്നത്. പങ്കിട്ട പുരോഗതിക്കായി ബഹ്റൈൻ ഇന്ത്യയെ കൂടുതൽ അടുത്ത് പങ്കാളികളാക്കാൻ ഞങ്ങൾ ആഗ്രഹിക്കുന്നു.
ബഹ്റൈനിലെ ഏറ്റവും വലിയ വിദേശ സമൂഹം ഇന്ത്യൻ വംശജരാണെന്നതിൽ എനിക്ക് അതിയായ സന്തോഷമുണ്ട്. അവരെ ഇവിടെ ഹൃദയം തുറന്ന് സ്വാഗതം ചെയ്യുന്നു.
അവരെ പരിപാലിക്കുന്നതിനും ഇവിടെ സ്വന്തം വീട്ടിലാണെന്ന് തോന്നിപ്പിക്കുന്നതിനും രാജ്യത്തിന്റെ നേതൃത്വത്തിന് ഞാൻ നന്ദി പറയുന്നു. നമ്മുടെ അയൽപക്കത്തുള്ള ഈ അടുത്ത സുഹൃത്തിനെ സന്ദർശിക്കുന്ന ആദ്യത്തെ ഇന്ത്യൻ പ്രധാനമന്ത്രിയെന്ന നിലയിൽ ഞാൻ എന്നെത്തന്നെ വളരെ ഭാഗ്യമായി കരുതുന്നു.
എന്റെ പ്രതിനിധികൾക്കും എനിക്കും വേണ്ടിയുള്ള ഉദാരമായ ആതിഥ്യത്തിന് ബഹ്റൈൻ നേതൃത്വത്തോട് ഞാൻ നന്ദിയുള്ളവനാണ്. ഒരു സന്ദർശനവേളയിൽ അദ്ദേഹത്തിന്റെ മഹിമയെ ഇന്ത്യയിൽ സ്വീകരിക്കുന്നത് എനിക്ക് ഒരു ബഹുമതിയാണ്.
നന്ദി.
--ND--
(Visitor Counter : 48
നിതി ആയോഗ്
നിതി ആയോഗ് വൈസ് ചെയര്മാന്, അംഗങ്ങള്, പ്രധാനമന്ത്രിയുടെ സാമ്പത്തിക ഉപദേശക കൗണ്സില് ചെയര്മാന് എന്നിവര് സ്വമേധയാ ശമ്പളം വെട്ടിക്കുറയ്ക്കാന് തീരുമാനിച്ചു
കോവിഡ് 19 മഹാമാരിയുടെ പശ്ചാത്തലത്തില് നിതി ആയോഗ് വൈസ് ചെയര്മാനും അംഗങ്ങളും പ്രധാനമന്ത്രിയുടെ സാമ്പത്തിക ഉപദേശക കൗണ്സില് ചെയര്മാനും തങ്ങളുടെ ശമ്പളം ഒരു വര്ഷത്തേക്ക് 30 ശതമാനം വെട്ടിക്കുറയ്ക്കാന് സ്വമേധയാ തീരുമാനിച്ചു. ഈ പണം പിഎം കെയേഴ്സ് ഫണ്ടിലേക്ക് സംഭാവന ചെയ്യും.
രാജ്യരക്ഷാ മന്ത്രാലയം
സ്വയം പ്രേരിത പൈലറ്റില്ലാ വിമാന സാങ്കേതിക വിദ്യ ഉപയോഗിച്ച് രൂപകല്പന ചെയ്ത പരീക്ഷണ വിമാനത്തിന്റെ കന്നി പറക്കൽ DRDO വിജയകരമായി പൂർത്തിയാക്കി.
ന്യൂ ഡൽഹി , ജൂലൈ 01, 2022
2022 ജൂലൈ 01-ന് കർണാടകയിലെ ചിത്രദുർഗയിലെ എയറോനോട്ടിക്കൽ ടെസ്റ്റ് റേഞ്ചിൽ നിന്ന് സ്വയം പ്രേരിത പൈലറ്റില്ലാ വിമാന സാങ്കേതിക വിദ്യ  ഉപയോഗിച്ച് രൂപകല്പന ചെയ്ത പരീക്ഷണ വിമാനത്തിന്റെ കന്നി പറക്കൽ പ്രതിരോധ ഗവേഷണ വികസന സംഘടന  വിജയകരമായി പൂർത്തിയാക്കി.പൂർണമായും സ്വയംപ്രേരിതമായി പ്രവർത്തിക്കുന്ന പൈലറ്റില്ലാ വിമാനം ടേക്ക് ഓഫ്, വേ പോയിന്റ് നാവിഗേഷൻ, സുഗമമായ ടച്ച്ഡൗൺ എന്നിവ ഉൾപ്പെടെ മികച്ച പ്രകടനം കാഴ്ചവച്ചു. ഭാവിയിൽ പൈലറ്റില്ലാ വിമാനങ്ങൾ വികസിപ്പിക്കുന്നതിനുള്ള നിർണായക സാങ്കേതികവിദ്യകൾ കൈവരിക്കുന്ന കാര്യത്തിൽ ഈ പറക്കൽ ഒരു സുപ്രധാന നാഴികക്കല്ലാകും. മാത്രമല്ല അത്തരം തന്ത്രപ്രധാനമായ പ്രതിരോധ സാങ്കേതികവിദ്യകളിൽ സ്വാശ്രയത്വത്തിലേക്കുള്ള സുപ്രധാന ചുവടുവെപ്പാണിത്.
DRDO യുടെ പ്രമുഖ ഗവേഷണ ലബോറട്ടറിയായ ബെംഗളൂരുവിലെ എയറോനോട്ടിക്കൽ ഡെവലപ്മെന്റ് എസ്റ്റാബ്ലിഷ്മെന്റ്  ആണ് പൈലറ്റില്ലാ വിമാനം രൂപകൽപ്പന ചെയ്ത് വികസിപ്പിച്ചിരിക്കുന്നത്. ഒരു ചെറിയ ടർബോഫാൻ എൻജിനാണ് ഇതിന് കരുത്ത് പകരുന്നത്. വിമാനത്തിനായി ഉപയോഗിക്കുന്ന എയർഫ്രെയിം, കീഴ്ഭാഗചട്ടക്കൂട്, ഫ്ലൈറ്റ് കൺട്രോൾ, ഏവിയോണിക്സ് സംവിധാനങ്ങൾ എന്നിവ തദ്ദേശീയമായി വികസിപ്പിച്ചെടുത്തതാണ്.
ദൗത്യത്തിന്റെ വിജയത്തിൽ പ്രതിരോധ മന്ത്രി ശ്രീ രാജ്നാഥ് സിംഗ് DRDO യെ അഭിനന്ദിച്ചു. സ്വയം പ്രേരിത പൈലറ്റില്ലാ വിമാനങ്ങളുടെ മേഖലയിൽ വലിയ നേട്ടമാണിതെന്നും നിർണായകമായ സൈനിക സംവിധാനങ്ങളുടെ കാര്യത്തിൽ ‘ആത്മനിർഭർ ഭാരത്’ ലക്ഷ്യം കൈവരിക്കാൻ ഇത് വഴിയൊരുക്കുമെന്നും അദ്ദേഹം പറഞ്ഞു.
പ്രതിരോധ വകുപ്പ്, R&D,സെക്രട്ടറിയും DRDO ചെയർമാനുമായ ഡോ. ജി സതീഷ് റെഡ്ഡി, ഇതിന്റെ രൂപകൽപന, വികസനം, പരീക്ഷണം എന്നിവയുമായി ബന്ധപ്പെട്ട് പ്രവർത്തിച്ച സംഘാംഗങ്ങളെ അഭിനന്ദിച്ചു.
IE/SKY
(Visitor Counter : 192
രാജ്യരക്ഷാ മന്ത്രാലയം
സ്റ്റാർട്ടപ്പുകൾക്ക് ആയി ഉയർന്നു വരുന്ന സാങ്കേതികവിദ്യയിൽ ഇന്ത്യൻ കരസേന ഒരു ഔട്ട് റീച് വെബിനാർ സംഘടിപ്പിച്ചു
സ്വയംപര്യാപ്ത ഇന്ത്യയെ പിന്തുണയ്ക്കുന്നതിനും , നവീന ആശയ അന്തരീക്ഷം പ്രോത്സാഹിപ്പിക്കുന്നതിനും ലക്ഷ്യമിട്ട്, കരസേന സൊസൈറ്റി ഓഫ് ഇന്ത്യൻ ഡിഫൻസ് മാനുഫാക്ചറുമായി സഹകരിച്ച് സ്റ്റാർട്ടപ്പുകൾക്ക് ആയി ഉയർന്നു വരുന്ന സാങ്കേതികവിദ്യയിൽ ഒരു ഔട്ട് റീച് വെബിനാർ സംഘടിപ്പിച്ചു. 2020 ഡിസംബർ 17 മുതൽ 28 വരെ നടന്ന വെബിനാറിൽ, 89 സ്റ്റാർട്ടപ്പുകൾ പ്രാദേശികമായ നൂതനാശയങ്ങളും, നിർദ്ദേശങ്ങളും കരസേനയ്ക്ക് സമർപ്പിച്ചു.
ഡ്രോൺ,കൗണ്ടർ ഡ്രോൺ, റോബോടിക്സ്, ഓട്ടോണോമസ് സിസ്റ്റം, ക്വാണ്ടം കമ്പ്യൂട്ടിംഗ്, ത്രീ ഡി പ്രിന്റിംഗ്, നാനോടെക്നോളജി നിർമ്മിതബുദ്ധി, മെഡിക്കൽ അനുബന്ധ ഉപകരണങ്ങൾ എന്നിവയിലാണ് പ്രധാനമായും നിർദ്ദേശങ്ങൾ സമർപ്പിക്കപ്പെട്ടത്. വെബിനാറിൽ നിന്നും ലഭിച്ചതിലൂടെ തെരഞ്ഞെടുത്ത 13 ശുപാർശകളിൽ വിശദമായ പരിശോധന നടത്തും. സേന ആസ്ഥാനത്തെ വിദഗ്ധരും പരിശീലകരും പരിപാടിയിൽ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 177.13 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 1,21,881 പേർ; ചികിത്സയിലുള്ളത് ആകെ രോഗബാധിതരുടെ 0.28%
കഴിഞ്ഞ 24 മണിക്കൂറിനിടെ 23,598 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,22,70,482 ആയി; രോഗമുക്തി നിരക്ക് 98.52%
കഴിഞ്ഞ 24 മണിക്കൂറിൽ 11,499 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 1.01%; പ്രതിവാര രോഗസ്ഥിരീകരണ നിരക്ക് 1.36%
ആകെ നടത്തിയത് 76.57 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 11,36,133 പരിശോധനകൾ
ഊര്ജ്ജ മന്ത്രാലയം
ഇലക്ട്രിസിറ്റി അപ്പലേറ്റ് ട്രിബ്യൂണല് അംഗമായി ചുമതലയേറ്റു
കേന്ദ്ര ഊര്ജ്ജ മന്ത്രാലയത്തിനു കീഴിലുള്ള ഇലക്ട്രിസിറ്റി അപ്പലേറ്റ് ട്രിബ്യൂണലിന്റെ ടെക്നിക്കല് അംഗമായി ശ്രീ രവീന്ദ്ര കുമാര് വെര്മ ചുമതലയേറ്റു. മൂന്ന് വര്ഷ കാലയളവിലേക്കാണ് നിയമനം. ട്രിബ്യൂണല് അധ്യക്ഷയായ ജസ്റ്റിസ് മഞ്ജുള ചേലൂര് പ്രതിജ്ഞാ വാചകം ചൊല്ലിക്കൊടുത്തു.
IE/AB 
(Visitor Counter : 62
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ്: ഭാരോദ്വഹനത്തിൽ വെങ്കല മെഡല് നേടിയ ലവ്പ്രീത് സിംഗിന് പ്രധാനമന്ത്രിയുടെ അഭിനന്ദനം
ബർമിംഗ്ഹാം കോമൺവെൽത്ത് ഗെയിംസിൽ പുരുഷന്മാരുടെ 109 കിലോ ഭാരോദ്വഹനത്തില് വെങ്കല മെഡല് നേടിയ ലവ്പ്രീത് സിംഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
പുരുഷന്മാരുടെ 109 കിലോഗ്രാം ഭാരോദ്വഹനത്തില് വെങ്കല മെഡല് നേടിയ പ്രതിഭാധനനായ ലവ്പ്രീത് സിംഗിന് അഭിനന്ദനങ്ങള്. ചെറുപ്പക്കാരനും, ഊര്ജ്ജസ്വലനുമായ ലവ്പ്രീത് സ്പോര്ട്സിനോടുള്ള തന്റെ ക്ഷമാശീലവും, അര്പ്പണബോധവും കൊണ്ട് എല്ലാവരുടേയും മനസ്സിനെ കീഴടക്കി. ഭാവിയിലെ എല്ലാ ശ്രമങ്ങള്ക്കും അദ്ദേഹത്തിന് ഏറ്റവും മികച്ചത് ആശംസിക്കുന്നു.
--ND--
\
(Congratulations to the talented Lovepreet Singh for winning the Bronze medal in Men's 109kg weightlifting. The young and dynamic Lovepreet has impressed everyone with his calm temperament and dedication to sports. Wishing him the very best for all future endeavours. pic.twitter.com/IWZtRezGJv
— Narendra Modi  August 3, 2022
ധനകാര്യ മന്ത്രാലയം
'ആത്മനിര്ഭര് ഭാരത് അഭിയാനുമായി ബന്ധപ്പെട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ നൽകിയ വിവരങ്ങൾ
കോവിഡ് 19നു എതിരെയുള്ള പോരാട്ടത്തിൽ ഇന്ത്യൻ സമ്പദ് വ്യവസ്ഥക്ക് ഉണർവ് പകരാൻ പ്രഖ്യാപിച്ച 'ആത്മനിര്ഭര് ഭാരത് അഭിയാനുമായി ബന്ധപ്പെട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ നൽകിയ വിവരങ്ങൾ അറിയാൻ താഴെ കാണുന്ന ലിങ്ക് സന്ദർശിക്കുക.
https://static.pib.gov.in/WriteReadData/ebooklat/print%20part%20-2.PDF
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
അസംസ്കൃത ചണത്തിന്റെ 2022- 23 സീസണിലെ താങ്ങുവിലയ്ക്ക് കേന്ദ്ര ന്ത്രിസഭയുടെ അംഗീകാരം
അസംസ്കൃത ചണത്തിന്റെ 2022- 23 ലെ താങ്ങുവിലയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള കേന്ദ്ര മന്ത്രിസഭാസമിതി അംഗീകാരം നല്കി. കാര്ഷിക ചെലവും വിലയും സംബന്ധിച്ച കമ്മിഷന്റെ ശിപാര്ശകളുടെ അടിസ്ഥാനത്തിലാണ് അംഗീകാരം.
അസംസ്കൃത ചണത്തിന്റെ  2022-23ലെ സീസണിലെ കുറഞ്ഞ താങ്ങു വില മുന് വര്ഷത്തേക്കാള് 250/ രൂപ വര്ദ്ധനയോടെ ക്വിന്റലിന് 4750/ രൂപയായി നിജപ്പെടുത്തി. ഇത് ഇന്ത്യയുടെ മൊത്തം ശരാശരി ഉല്പ്പാദനച്ചെലവിനെക്കാള് 60.53 ശതമാനത്തിന്റെ വരുമാനം ഉറപ്പാക്കും. 2018-19ലെ ബജറ്റില് ഗവണ്മെന്റ് പ്രഖ്യാപിച്ചതുപോലെ, മൊത്തത്തിലുള്ള ശരാശരി ഉല്പ്പാദനച്ചെലവിനെക്കാള് കുറഞ്ഞത് 1.5 മടങ്ങ് എന്ന നിലയില് കുറഞ്ഞ താങ്ങു വില നിശ്ചയിക്കുക എന്ന തത്വത്തിന് അനുസൃതമായിട്ടാണ് 2022-23 സീസണിലെ അസംസ്കൃത ചണത്തിന്റെ ഇപ്പോള് പ്രഖ്യാപിച്ച താങ്ങുവില .
ഇത് കുറഞ്ഞത് 50 ശതമാനം ലാഭം ഉറപ്പ് നല്കുന്നു. ചണ കര്ഷകര്ക്ക് മികച്ച പ്രതിഫലം ഉറപ്പാക്കുന്നതിനും ഗുണനിലവാരമുള്ള ചണനാരുകള്ക്ക് പ്രോത്സാഹന സഹായം നല്കുന്നതിനുമുള്ള സുപ്രധാനവും പുരോഗമനപരവുമായ നടപടികളിലൊന്നാണിത്.
വില സഹായ പ്രവര്ത്തനങ്ങള് ഏറ്റെടുക്കുന്നതിനുള്ള കേന്ദ്ര ഗവണ്മെന്റിന്റെ നോഡല് ഏജന്സിയായി ജൂട്ട് കോര്പ്പറേഷന് ഓഫ് ഇന്ത്യ  തുടരും, അത്തരം പ്രവര്ത്തനങ്ങളില് എന്തെങ്കിലും നഷ്ടം ഉണ്ടാകുകയാണെങ്കില് അത് പൂര്ണ്ണമായും കേന്ദ്ര ഗവണ്മെന്റ് നികത്തും.
-ND-
(
പ്രത്യേക സേവനങ്ങളും ഫീച്ചറുകളും
ഏക ഭാരതം ശ്രേഷ്ഠ ഭാരതം: കേരള സന്ദർശനത്തിനായി ഹിമാചലിൽ നിന്നുള്ള വിദ്യാർത്ഥി സംഘം നാളെ കൊച്ചിയിൽ എത്തും
കൊച്ചി: ജൂൺ 27, 2022
ആസാദി കാ അമൃത് മഹോത്സവത്തിന്റെ ഭാഗമായി, ഏക് ഭാരത് ശ്രേഷ്ഠ ഭാരത് പരിപാടിക്ക് കീഴിൽ  ജോടിയാക്കിയ സംസ്ഥാനങ്ങളിലേക്കുള്ള വിദ്യാർത്ഥികളുടെ സന്ദർശനത്തിന്റെ ഭാഗമായി ഹിമാചൽ പ്രദേശിലെ ഷിംലയിൽ നിന്നുള്ള 50 അംഗ വിദ്യാർത്ഥി സംഘം നാളെ കൊച്ചി സന്ദർശനത്തിനായി എത്തും. ഈ 50 വിദ്യാർത്ഥികളിൽ, 25 പേർ ഷിംലയിലെയും ഉനയിലെയും പരിസരങ്ങളിലുള്ള സീനിയർ സെക്കൻഡറി സ്കൂളുകളിലെ 11, 12 ക്ലാസുകളിലെ വിദ്യാർത്ഥികളാണ് , 25 പേർ ഷിംലയിലെ ഹിമാചൽ പ്രദേശ് യൂണിവേഴ്സിറ്റിക്കു കീഴിലുള്ള യൂണിവേഴ്സിറ്റി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നുള്ള ബി.ടെക് വിദ്യാർത്ഥികളും  ആണ്. ഇവർക്കൊപ്പം നാല് അധ്യാപകരും ഉണ്ടാകും. സംഘം 2022 ജൂൺ 28 മുതൽ ജൂലൈ 03 വരെ കൊച്ചിയിലെ വിവിധ സ്ഥലങ്ങൾ സന്ദർശിക്കും. SCMS കൊച്ചിൻ സ്കൂൾ ഓഫ് ബിസിനസാണ് ആതിഥേയ ഇൻസ്റ്റിറ്റ്യൂട്ട്.
പരിപാടിയുടെ ഭാഗമായി സംഘം ഇടപ്പള്ളിയിലെ മ്യൂസിയം ഓഫ് കേരള ഹിസ്റ്ററി, എറണാകുളം ദർബാർ ഹാൾ ആർട്ട് ഗാലറി, തൃപ്പൂണിത്തുറയിലെ ഹിൽ പാലസ് മ്യൂസിയം തുടങ്ങിയ പ്രശസ്തമായ എഎസ്ഐ സ്മാരകങ്ങൾ, പ്രാദേശിക മ്യൂസിയങ്ങൾ എന്നിവ സന്ദർശിക്കും. കൂടാതെ കേരളത്തിലെ തനത് കല-കായിക മേഖലകളെകുറിച്ച് അറിയാനായി സംഘത്തിനായി കളരിപ്പയറ്റിന്റെ പ്രത്യേക സെഷനും ഒരുക്കിയിട്ടുണ്ട്. ചാലക്കുടിയിലെ രാസ ഗുരുകുലം, ഫോർട്ട് കൊച്ചിയിലെ പരേഡ് ഗ്രൗണ്ട്, മട്ടാഞ്ചേരി ജൂത തെരുവ് എന്നിവയും സംഘം സന്ദർശിക്കും.
ജല സംരക്ഷണ പ്രവർത്തനങ്ങളെ സംബന്ധിച്ചു പഠിക്കാൻ സംഘം കെഎംആർഎൽ മുട്ടം സ്റ്റേഷൻ സന്ദർശിക്കും . തേവരയിലെ കേരള ഫോക്ലോർ മ്യൂസിയവും സംഘം സന്ദർശിക്കുന്നുണ്ട്
RRTN/SKY
(Visitor Counter : 154
പ്രധാനമന്ത്രിയുടെ ഓഫീസ്
വ്യവസായ പ്രമുഖൻ ഇലോൺ മസ്കുമായി പ്രധാനമന്ത്രിയുടെ കൂടിക്കാഴ്ച
വ്യവസായ പ്രമുഖനും , സാങ്കേതിക വിദ്യാരംഗത്തെ അഗ്രഗാമിയും, ടെസ്ല ഇൻക്. & സ്പേസ് എക്സിന്റെ ഉടമയും സിഇഒയും, ബോറിംഗ് കമ്പനിയുടെയും എക്സ്-കോർപ്പിന്റെയും സ്ഥാപകനും, ന്യൂറലിങ്കിന്റെയും ഓപ്പൺഎഐയുടെയും സഹസ്ഥാപകനും , ട്വിറ്ററിന്റെ ചെയർമാനുമായ ഇലോൺ മസ്കുമായി പ്രധാനമന്ത്രി ശ്രീ നരേന്ദ്ര മോദി യുഎസിലെ ന്യൂയോർക്കിൽ കൂടിക്കാഴ്ച നടത്തി.
വിവിധ മേഖലകളിൽ താങ്ങാവുന്ന വിലയ്ക്ക് സാങ്കേതികവിദ്യ പ്രാപ്യമാക്കുന്നതിനുള്ള മസ്കിന്റെ ശ്രമങ്ങളെ പ്രധാനമന്ത്രി അഭിനന്ദിച്ചു. ഇലക്ട്രിക് മൊബിലിറ്റിയിലും അതിവേഗം വികസിച്ചുകൊണ്ടിരിക്കുന്ന വാണിജ്യ ബഹിരാകാശ മേഖലയിലും നിക്ഷേപം നടത്തുന്നതിനുള്ള അവസരങ്ങൾ ആരായാൻ പ്രധാനമന്ത്രി ശ്രീ മസ്കിനെ ഇന്ത്യയിലേയ്ക്ക് ക്ഷണിച്ചു.
--ND--
(
ആരോഗ്യ, കുടുംബക്ഷേമ മന്ത്രാലയം
40 ദിവസങ്ങൾക്കുശേഷം രാജ്യത്തെ പ്രതിദിന രോഗബാധിതരുടെ എണ്ണം 2 ലക്ഷത്തിന് താഴെ ;1.96 ലക്ഷം പേർക്ക് കഴിഞ്ഞ 24 മണിക്കൂറിൽ രോഗം സ്ഥിരീകരിച്ചു
ചികിത്സയിൽ ഉള്ളവരുടെ എണ്ണം 25,86,782 ആയി കുറഞ്ഞു
മൊത്തത്തിലുള്ള പോസിറ്റിവിറ്റി നിരക്ക് നിലവിൽ 9.54%.
വാക്സിനേഷൻ യജ്ഞത്തിന്റെ ഭാഗമായി 20 കോടിയോളം വാക്സിൻ ഡോസുകൾ നൽകി
കഴിഞ്ഞ 24 മണിക്കൂറിൽ,18-44 വയസ്സിന് ഇടയിൽ പ്രായമുള്ള 12.82 ലക്ഷം പേർക്ക് വാക്സിൻ നൽകി.2021 മെയ് ഒന്നുമുതൽ ഉള്ള ഏറ്റവും ഉയർന്ന നിരക്ക്
കോവിഡ് 19 മഹാമാരിയ്ക്ക് എതിരായ ഇന്ത്യയുടെ പോരാട്ടത്തിന് പ്രതീക്ഷ പകർന്നു കൊണ്ട് 40 ദിവസങ്ങൾക്ക് ശേഷം രാജ്യത്തെ പ്രതിദിന രോഗബാധിതരുടെ എണ്ണം 2 ലക്ഷത്തിന് താഴെ രേഖപ്പെടുത്തി.  കഴിഞ്ഞ 24 മണിക്കൂറിൽ 1,96,427 പേർക്ക് പുതുതായി രോഗം സ്ഥിരീകരിച്ചു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 25,86,782 ആയി കുറഞ്ഞു. 2021 മെയ് 10 ന് ശേഷം ചികിത്സയിൽ ഉള്ളവരുടെ എണ്ണം കുറഞ്ഞുവരികയാണ്. ഇത് രാജ്യത്ത് ആകെ രോഗികളുടെ എണ്ണത്തിന്റെ 9.60% ആണ് . കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 1,33,934 പേരുടെ കുറവ് രേഖപ്പെടുത്തി.
തുടർച്ചയായ പന്ത്രണ്ടാം ദിവസവും പുതുതായി രോഗമുക്തി നേടുന്നവരുടെ എണ്ണം, രോഗബാധിതരെക്കാൾ കൂടുതൽ. കഴിഞ്ഞ 24 മണിക്കൂറിൽ 3,26,850 പേർ രോഗ മുക്തരായി.
രാജ്യത്ത് ഇതുരെ 2,40,54,861 പേർ രോഗ മുക്തരായി. രോഗമുക്തി നിരക്ക് 89.26% ആയി ഉയർന്നു.
കഴിഞ്ഞ 24 മണിക്കൂറിൽ 20,58,112 പരിശോധനകൾ നടത്തി.
രാജ്യത്ത് ഇതുവരെ 33,25,94,176 പരിശോധനകൾ നടത്തി.
പ്രതിദിന പോസിറ്റിവിറ്റി നിരക്ക് 9.54% ആയി കുറഞ്ഞു.
രാജ്യവ്യാപകമായി ആകെ 19,85,38,999 കോവിഡ് 19 വാക്സിൻ ഡോസുകൾ ഇന്ന് വരെ നൽകി.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 28,41,151 സെഷനുകളിലായി 19,85,38,999 വാക്സിൻ ഡോസ് വിതരണം ചെയ്തു.
ഇതിൽ 97,79,304 ആരോഗ്യപ്രവർത്തകർ , 67,18,723 ആരോഗ്യപ്രവർത്തകർ , 1,50,79,964 മുന്നണിപ്പോരാളികൾ , 83,55,982 മുന്നണി പ്രവർത്തകർ , 18 നും 44 നും ഇടയിൽ പ്രായമുള്ള 1,19,11,759 ,45-60പ്രായമുള്ളവർ - 6,15,48,484 പേർ , 99,15,278 ,60 വയസ്സിനു മുകളിൽ പ്രായമുള്ള 5,69,15,863, 1,83,13,642  ഗുണഭോക്താക്കൾ എന്നിവർ ഉൾപ്പെടുന്നു.
18 നും 44 നും മധ്യേ പ്രായമുള്ള12.82 ലക്ഷത്തോളം പേർക്ക് 24മണിക്കൂറിൽ വാക്സിൻ നൽകി. ദേശീയതലത്തിൽ കോവിഡ് വാക്സിനേഷൻ നയം നവീകരിച്ച 2021 മെയ് ഒന്നിന് ശേഷമുള്ള ഏറ്റവും ഉയർന്ന കണക്കാണിത്.
പ്രധാനമന്ത്രിയുടെ ഓഫീസ്
ഇന്ത്യയുടെ അടുത്ത ചീഫ് ജസ്റ്റിസായി ജസ്റ്റിസ് രഞ്ജന് ഗൊഗോയ് നിയമിതനായി
ഇന്ത്യയുടെ അടുത്ത ചീഫ് ജസ്റ്റിസായി ജസ്റ്റിസ് രഞ്ജന് ഗൊഗോയിയെ രാഷ്ട്രപതി നിയമിച്ചു. അദ്ദേഹം നിലവിലുള്ള ചീഫ് ജസ്റ്റിസായ ജസ്റ്റിസ് ദീപക് മിശ്ര വിരമിക്കുന്നതോടെ 2018 ഒക്ടോബര് മൂന്നിനു ചുമതലയേല്ക്കും.
(1954 നവംബര് 18നു ജനിച്ച ജസ്റ്റിസ് ഗൊഗോയ്, 1978ല് അഭിഭാഷകനായി എന്റോള് ചെയ്തു. ഭരണഘടനാ വിഷയങ്ങള്, നികുതി വിഷയങ്ങള്, കമ്പനി വിഷയങ്ങള് എന്നിവയില് ഗോഹട്ടി ഹൈക്കോടതിയില് പ്രാക്ടീസ് ആരംഭിച്ചു. 2001 ഫെബ്രുവരി 28ന് അദ്ദേഹം ഗോഹട്ടി ഹൈക്കോടതിയിലെ സ്ഥിരം ജഡ്ജിയായി നിയമിക്കപ്പെട്ടു. 2010 സെപ്റ്റംബര് ഒന്പതിന് പഞ്ചാബ് ആന്ഡ് ഹരിയാന ഹൈക്കോടതിയിലേക്കു സ്ഥലംമാറ്റപ്പെട്ടു. 2011 ഫെബ്രുവരി 12ന് പഞ്ചാബ് ആന്ഡ് ഹരിയാന ഹൈക്കോടതി ചീഫ് ജസ്റ്റിസായി നിയമിതനായി. 2012 ഏപ്രില് 23നാണ് സുപ്രീം കോടതി ജഡ്ജിയായി നിയമിതനായത്.
ഭവന, നഗരദാരിദ്ര ലഘൂകരണ മന്ത്രാലയം
ശുചിത്വ സർവ്വേ 2021 ന്റെ ഭാഗമായുള്ള ഫീൽഡ് തല അവലോകനത്തിന് ഭവന നിർമ്മാണ നഗരകാര്യ മന്ത്രാലയം തുടക്കമിട്ടു
ന്യൂഡൽഹി, മാർച്ച് 01, 2021
ശുചിത്വ സർവെ  2021ന്റെ ഭാഗമായുള്ള ഫീൽഡ് തല അവലോകനത്തിന് ഭവന നിർമ്മാണ നഗരകാര്യ മന്ത്രാലയ സെക്രട്ടറി ശ്രീ ദുർഗ്ഗ ശങ്കർ മിശ്ര ന്യൂഡൽഹിയിൽ വെബ് ചടങ്ങിലൂടെ തുടക്കമിട്ടു. കേന്ദ്ര സർക്കാർ നടപ്പാക്കുന്ന വാർഷിക ശുചിത്വ സർവേയുടെ ആറാം പതിപ്പാണ് ശുചിത്വ സർവ്വേ 2021.
വലിയ തോതിലുള്ള ജനപങ്കാളിത്തത്തോടെ, നഗര മേഖലകളിലെ ശുചിത്വ നിലയിൽ മാറ്റം വരുത്തുന്നതിന് നഗര ഭരണകൂടങ്ങളെ പ്രോത്സാഹിപ്പിക്കുന്നത് ലക്ഷ്യമിട്ട് 2016 ലാണ് മന്ത്രാലയം സർവേക്ക് തുടക്കമിട്ടത്. ഒരു ദശലക്ഷം ആളുകളെ ഉൾപ്പെടുത്തിക്കൊണ്ട് രാജ്യത്തെ 73 നഗരങ്ങളിലായി 2016 ൽ തുടക്കമിട്ട ശുചിത്വ സർവ്വേ, 2020 ആയതോടുകൂടി 4,242 നഗരങ്ങളിലേക്ക് വ്യാപിച്ചു. ഇതിൽ 62 കണ്ടോൺമെന്റ് ബോർഡുകളും ഉൾപ്പെട്ടിരുന്നു.
2021 മാർച്ച് ഒന്നു മുതൽ 28 വരെ ആകും ശുചിത്വ സർവ്വേയുടെ ഭാഗമായുള്ള ഫീൽഡ് തല അവലോകനം നടക്കുക. മലിനജല സംസ്കരണം, പുനരുപയോഗം എന്നിവയ്ക്കാണ് ആണ് 2021 ലെ ശുചിത്വ സർവ്വേ കൂടുതൽ പ്രാധാന്യം നൽകുക.
'വോട്ട് ഫോർ യുവർ സിറ്റി' മൊബൈൽ ആപ്ലിക്കേഷൻ, സ്വച്ഛതാ ആപ്പ്, സ്വച്ഛ് സർവ്വേക്ഷൻ പോർട്ടൽ അടക്കമുള്ള സംവിധാനങ്ങളിലൂടെ മൂന്ന് കോടിയിലേറെ പൗരന്മാരുടെ പ്രതികരണങ്ങൾ ശുചിത്വ സർവ്വേ 2021ന് ഇപ്പോൾ തന്നെ ലഭിച്ചു കഴിഞ്ഞു.
രാജ്യത്തെ നഗരങ്ങൾക്കും സംസ്ഥാനങ്ങൾക്കു പുറമേ, ജില്ലകളെ കൂടി മികവിന്റെ ഇക്കൊല്ലത്തെ ശുചിത്വ സർവ്വേയുടെ അടിസ്ഥാനത്തിൽ പട്ടികപ്പെടുത്തുന്നുണ്ട്.
RRTN/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി മോദിയെ ഫ്രഞ്ച് പ്രസിഡന്റ്ടെലിഫോണില്അഭിനന്ദിച്ചു
തെരഞ്ഞെടുപ്പുവിജയം നേടിയ പ്രധാനമന്ത്രി ശ്രീ. നരേന്ദ്ര മോദിയെ ഫ്രഞ്ച് പ്രസിഡന്റ് ശ്രീ. ഇമ്മാനുവല്മാക്രോണ് 2019 മെയ് 23ന് ടെലിഫോണില്അഭിനന്ദനം അറിയിച്ചു.
ഇന്ത്യയും ഫ്രാന്സും തമ്മിലുള്ള തന്ത്രപ്രധാനമായ പങ്കാളിത്തംകൂടുതല്ശക്തിപ്പെടുത്തുന്നതിനുള്ള പ്രതിജ്ഞാബദ്ധത ഇരു നേതാക്കളുംആവര്ത്തിച്ചു. നിര്ണായകവിഷയങ്ങളില് ഫ്രാന്സ് നല്കിവരുന്ന തുടര്ച്ചയായ പിന്തുണയ്ക്ക് പ്രധാനമന്ത്രി മോദി നന്ദി അറിയിച്ചു.
ജനാധിപത്യലോകത്തിന്റെ മുന്നിര നേതാക്കളില്ഒരാളായി പ്രധാനമന്ത്രി മോദിയെവിശേഷിപ്പിച്ച പ്രസിഡന്റ്മാക്രോണ്, ഉഭയകക്ഷികൂടിക്കാഴ്ചയ്ക്കും ജി7 ഉച്ചകോടിയില് പങ്കെടുക്കാനുമായി 2019 ഓഗസ്റ്റില് ഫ്രാന്സ് സന്ദര്ശിക്കാന് പ്രധാനമന്ത്രിയെ ക്ഷണിച്ചു.
ND/MRD
(Visitor Counter : 48
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 96.82 കോടി പിന്നിട്ടു
രോഗമുക്തി നിരക്ക് നിലവിൽ 98.07% ; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,987 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.61%
പ്രതിവാര രോഗസ്ഥിരീകരണ നിരക്ക്  തുടർച്ചയായ 111-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 35,66,347 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 96.82 കോടി  പിന്നിട്ടു. 94,82,108 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,75,639
രണ്ടാം ഡോസ് 90,58,495
മുന്നണിപ്പോരാളികൾ
ഒന്നാം ഡോസ് 1,83,60,413
രണ്ടാം ഡോസ് 1,54,56,207
18-44 പ്രായപരിധിയിലുള്ളവർ
ഒന്നാം ഡോസ് 39,01,04,011
രണ്ടാം ഡോസ് 10,70,45,167
45-59 പ്രായപരിധിയിലുള്ളവർ
ഒന്നാം ഡോസ് 16,69,84,547
രണ്ടാം ഡോസ് 8,49,05,479
60നുമേൽ പ്രായമുള്ളവർ
ഒന്നാം ഡോസ് 10,53,36,375
രണ്ടാം ഡോസ് 6,05,94,664
ആകെ 96,82,20,997
കഴിഞ്ഞ 24 മണിക്കൂറിനുള്ളിൽ 19,808 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,33,62,709 ആയി.
ദേശീയ രോഗമുക്തി നിരക്ക് 98.07% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 109-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 18,987 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,06,586 പേരാണ്. കഴിഞ്ഞ 215 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.61 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 13,01,083 പരിശോധനകൾ നടത്തി. ആകെ 58.76 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.44 ശതമാനമാണ്. കഴിഞ്ഞ 111 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.46 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 43 ദിവസമായി 3 ശതമാനത്തിൽ താഴെയാണ്. തുടർച്ചയായ 128-ാം ദിവസവും ഇത് 5 ശതമാനത്തിൽ താഴെയാണ്.
(Visitor Counter : 120
പ്രധാനമന്ത്രിയുടെ ഓഫീസ്
മാലദ്വീപ് പ്രസിഡന്റിന്റെ ഇന്ത്യയിലേക്കുള്ള ഔദ്യോഗിക സന്ദർശനം ; അനന്തരഫലങ്ങളുടെ പട്ടിക :
എ. പദ്ധതികളുടെ സമാരംഭം കുറിക്കൽ/അവലോകനം
1. ഇന്ത്യ 500 മില്യൺ യുഎസ് ഡോളർ ധനസഹായം നൽകുന്ന ഗ്രേറ്റർ മാലെ കണക്റ്റിവിറ്റി പ്രോജക്റ്റിനായുള്ള സുസ്ഥിരപ്രവർത്തനങ്ങൾക്കു തുടക്കം കുറിച്ചു.
2. 227 മില്യൺ യുഎസ് ഡോളറിന്റെ എക്സിം ബാങ്ക് ഓഫ് ഇന്ത്യ ബയേഴ്സ് ക്രെഡിറ്റ് ഫിനാൻസ് പ്രകാരം ഹുൽഹുമാലെയിലെ 4,000 സാമൂഹ്യ ഭവനയൂണിറ്റുകളുടെ നിർമാണപുരോഗതിയുടെ അവലോകനം.
3. 34 ദ്വീപുകളിലെ അദ്ദു റോഡുകളും പുനരുദ്ധാരണവും, വെള്ളവും ശുചിത്വവും, ഫ്രൈഡേ മസ്ജിദ് പുനരുദ്ധാരണ പദ്ധതികൾ എന്നിവയുൾപ്പെടെയുള്ള ഇന്ത്യ-മാലദ്വീപ് വികസന സഹകരണത്തിന്റെ അവലോകനം.
ബി. കൈമാറിയ കരാറുകൾ/ധാരണാപത്രങ്ങൾ
1. മാലദ്വീപിലെ പ്രാദേശിക കൗൺസിലുകളിലെയും വനിതാ വികസന സമിതിയിലെയും അംഗങ്ങളുടെ വൈദഗ്ധ്യം വർധിപ്പിക്കുന്നതിനും പരിശീലനം നൽകുന്നതിനുമായി എൻഐആർഡിപിആർ ഇന്ത്യയും മാലദ്വീപിലെ പ്രാദേശിക ഗവൺമെന്റ് അതോറിറ്റിയും തമ്മിലുള്ള ധാരണാപത്രം
2. കാലാവസ്ഥാ പ്രവചനശേഷി വർധിപ്പിക്കലും വിവരക്കൈമാറ്റവും സമുദ്രശാസ്ത്രഗവേഷണവും സാധ്യതയുള്ള മൽസ്യബന്ധന മേഖലകളിലെ സഹകരണവും സംബന്ധിച്ച് എൻസിഒഐഎസ് ഇന്ത്യയും മാലദ്വീപിലെ മൽസ്യബന്ധനമന്ത്രാലയവും തമ്മിലുള്ള ധാരണാപത്രം.
3. സൈബർ സുരക്ഷാ മേഖലയിലെ സഹകരണത്തിനായി സിഇആർടി-ഇന്ത്യയും മാലദ്വീപിലെ എൻസിഐടിയും തമ്മിലുള്ള ധാരണാപത്രം.
4. ദുരന്തനിവാരണ മേഖലയിൽ സഹകരണത്തിനായി എൻഡിഎംഎ ഇന്ത്യ, എൻഡിഎംഎ മാലദ്വീപ് എന്നിവ തമ്മിലുള്ള ധാരണാപത്രം.
5. മാലദ്വീപിലെ പൊലീസ് അടിസ്ഥാനസൗകര്യങ്ങൾക്ക് 41 മില്യൺ യുഎസ് ഡോളർ ബയേഴ്സ് ക്രെഡിറ്റ് ഫിനാൻസിംഗിനായി എക്സിം ബാങ്കും മാലദ്വീപിലെ ധനമന്ത്രാലയവും തമ്മിലുള്ള കരാർ.
6. ഹുൽഹുമാലെയിൽ അധികമായി നിർമിക്കുന്ന 2,000 സാമൂഹ്യ ഭവന യൂണിറ്റുകൾക്കായി 119 മില്യൺ യുഎസ് ഡോളറിന്റെ ബയേഴ്സ് ക്രെഡിറ്റ് ധനസഹാത്തിന്റെ അംഗീകാരത്തിനായി എക്സിം ബാങ്ക് ഓഫ് ഇന്ത്യയും മാലദ്വീപിലെ ധനകാര്യ മന്ത്രാലയവും തമ്മിലുള്ള കരാർ.
സി. പ്രഖ്യാപനങ്ങൾ
1. മാലദ്വീപിലെ അടിസ്ഥാനസൗകര്യവികസന പദ്ധതികൾക്ക് ധനസഹായം നൽകുന്നതിന് 100 മില്യൺ യുഎസ് ഡോളറിന്റെ പുതിയ ലൈൻ ഓഫ് ക്രെഡിറ്റ് വിപുലീകരണം
2. ലൈൻ ഓഫ് ക്രെഡിറ്റിന് കീഴിലുള്ള 128 മില്യൺ യുഎസ് ഡോളറിന്റെ ഹനിമധൂ വിമാനത്താവള വികസന പദ്ധതിക്ക് ഇപിസി കരാർ നൽകുന്നതിനുള്ള അംഗീകാരം.
3. ലൈൻ ഓഫ് ക്രെഡിറ്റ് പ്രകാരമുള്ള 324 മില്യൺ ഡോളറിന്റെ ഗുൽഹിഫഹ്ലു തുറമുഖ വികസന പദ്ധതിയുടെ ഡിപിആർ അംഗീകാരവും ടെൻഡർ നടപടികൾ ആരംഭിക്കലും.
4. ലൈൻ ഓഫ് ക്രെഡിറ്റ് പ്രകാരമുള്ള 30 മില്യൺ യുഎസ് ഡോളറിന്റെ ക്യാൻസർ ആശുപത്രി പദ്ധതിക്കായുള്ള സാധ്യതാ റിപ്പോർട്ടിന്റെ അംഗീകാരവും സാമ്പത്തികധാരണയും.
5. ഹുൽഹുമാലെയിൽ അധികമായി 2,000 സാമൂഹ്യ ഭവന യൂണിറ്റുകൾക്കായി എക്സിം ബാങ്ക് ഓഫ് ഇന്ത്യയുടെ 119 മില്യൺ യുഎസ് ഡോളർ ബയേഴ്സ് ക്രെഡിറ്റ് ധനസഹായം.
6. മാലിദ്വീപിൽ നിന്ന് ഇന്ത്യയിലേക്കുള്ള ഡ്യൂട്ടി ഫ്രീ ട്യൂണ കയറ്റുമതി സുഗമമാക്കൽ.
7. നേരത്തെ നൽകിയ സിജിഎസ് ഹുരാവീ എന്ന കപ്പലിന് പകരം മാലദ്വീപ് ദേശീയ പ്രതിരോധ സേനയ്ക്ക് മറ്റൊരു കപ്പലിന്റെ വിതരണം.
8. മാലദ്വീപ് ദേശീയ പ്രതിരോധ സേനയ്ക്ക് രണ്ടാമത്തെ ലാൻഡിംഗ് ക്രാഫ്റ്റ് അസാൾട്ട്  വിതരണം
9. മാലദ്വീപ് ദേശീയ പ്രതിരോധ സേനയ്ക്ക് 24 യൂട്ടിലിറ്റി വാഹനങ്ങൾ സമ്മാനിക്കൽ.
--ND--
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ എണ്ണം കുറഞ്ഞ് 7,60,019 ആയി, 74 ദിവസത്തിനുശേഷം ഏറ്റവും താഴ്ന്ന നിലയിൽ
(ന്യൂഡൽഹി , ജൂൺ 19 ,2021
പ്രതിദിന കോവിഡ് ബാധിതരുടെ എണ്ണം രാജ്യത്തു കുറഞ്ഞുവരികയാണ്. കഴിഞ്ഞ 24 മണിക്കൂറിനിടെ 60,753 പേര്ക്കാണ് പുതുതായി രോഗം സ്ഥിരീകരിച്ചത്. തുടര്ച്ചയായ പന്ത്രണ്ടാം ദിവസവും പുതിയ രോഗബാധിതരുടെ എണ്ണം ഒരു ലക്ഷത്തില് താഴെയാണ്.
ചികിത്സയില് കഴിയുന്നവരുടെ എണ്ണവും പതിവായി കുറയുകയാണ്. രാജ്യത്തു നിലവില് ചികിത്സയിലുള്ളത് 7,60,019 പേരാണ്. 74 ദിവസത്തിനുശേഷം ഏറ്റവും താഴ്ന്ന നിലയിൽ.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 38,637-ന്റെ കുറവാണ് രേഖപ്പെടുത്തിയത്. രാജ്യത്തെ ആകെ രോഗബാധിതരുടെ 2.55% മാത്രമാണ് നിലവില് ചികിത്സയിലുള്ളത്.
കൂടുതല് പേര് സുഖം പ്രാപിക്കുന്നതിനാല്, തുടര്ച്ചയായ 37 -ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 97,743 പേരാണ് രോഗമുക്തരായത്.
പുതിയ പ്രതിദിന രോഗബാധിതരുടെ എണ്ണം കണക്കിലെടുക്കുമ്പോള് കഴിഞ്ഞ 24 മണിക്കൂറിനിടെ, 37 ആയിരത്തില് കൂടുതലാണ്  രേഖപ്പെടുത്തിയ രോഗമുക്തരുടെ എണ്ണം.
രാജ്യത്തിതുവരെ ആകെ 2,86,78,390 പേരാണ് കോവിഡ്-19 മഹാമാരിയില് നിന്നു സുഖം പ്രാപിച്ചത്. കഴിഞ്ഞ 24 മണിക്കൂറിനിടെ 97,743 പേര് രോഗമുക്തരായി. രോഗമുക്തി നിരക്ക് 96.16% ശതമാനമായി വര്ധിച്ചു.
രാജ്യത്ത് പരിശോധനാശേഷി ഗണ്യമായി വര്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് നടത്തിയത് 19,02,009 പരിശോധനകളാണ്. ആകെ 38.92 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
രാജ്യത്തുടനീളം പരിശോധന വര്ധിപ്പിക്കുമ്പോഴും, പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 3.58% ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.98% ശതമാനവുമാണ്. തുടര്ച്ചയായ 12 ദിവസമായി ഇത് 5 ശതമാനത്തില് താഴെയാണ്.
ദേശീയ പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നൽകിയത് 27.23 കോടി വാക്സിൻ ഡോസുകൾ. ഇന്ന് രാവിലെ 7 വരെയുള്ള താല്ക്കാലിക കണക്കനുസരിച്ച് 37,48,147 സെഷനുകളിലൂടെ ആകെ 27,23,88,783 വാക്സിന് ഡോസുകളാണ് നല്കിയത്. കഴിഞ്ഞ 24 മണിക്കൂറിനിടെ 33,00,085 വാക്സിന് ഡോസുകള് നല്കി.
പ്രധാനമന്ത്രിയുടെ ഓഫീസ്
ഇന്തോനേഷ്യയിലെ ജക്കാർത്ത സന്ദർശനത്തിനു പുറപ്പെടുംമുമ്പു പ്രധാനമന്ത്രി നരേന്ദ്ര മോദിയുടെ പ്രസ്താവന
“ആസിയാനുമായി ബന്ധപ്പെട്ട യോഗങ്ങളിൽ പങ്കെടുക്കാൻ, ബഹുമാനപ്പെട്ട ജോക്കോ വിദോദോയുടെ ക്ഷണപ്രകാരമാണു ഞാൻ ഇന്തോനേഷ്യയിലെ ജക്കാർത്തയിലേക്കു പോകുന്നത്.
20-ാം ആസിയാൻ-ഇന്ത്യ ഉച്ചകോടിയാണ് എന്റെ ആദ്യ പരിപാടി. ഇപ്പോൾ നാലാം ദശകത്തിലേക്കു കടന്നിരിക്കുന്ന നമ്മുടെ പങ്കാളിത്തത്തിന്റെ ഭാവി രൂപരേഖ ആസിയാൻ നേതാക്കളുമായി ചർച്ച ചെയ്യാൻ ഞാൻ ആഗ്രഹിക്കുന്നു. ആസിയാനുമായുള്ള ഇടപെടൽ ഇന്ത്യയുടെ ‘ആക്റ്റ് ഈസ്റ്റ്’ നയത്തിന്റെ പ്രധാന സ്തംഭമാണ്. കഴിഞ്ഞ വർഷം തുടക്കമിട്ട സമഗ്രമായ തന്ത്രപര പങ്കാളിത്തം നമ്മുടെ ബന്ധങ്ങളിൽ പുതിയ ഊർജസ്വലതയേകി.
അതിനുശേഷം, 18-ാം കിഴക്കൻ ഏഷ്യ ഉച്ചകോടിയിൽ ഞാൻ പങ്കെടുക്കും. ഭക്ഷ്യ-ഊർജ സുരക്ഷ, പരിസ്ഥിതി, ആരോഗ്യം, ഡിജിറ്റൽ പരിവർത്തനം എന്നിവയുൾപ്പെടെ മേഖലയ്ക്കു പ്രാധാന്യമുള്ള വിഷയങ്ങൾ ചർച്ച ചെയ്യുന്നതിനുള്ള ഉപയോഗപ്രദമായ അവസരമാണ് ഈ വേദി നൽകുന്നത്. ഈ ആഗോള വെല്ലുവിളികൾ കൂട്ടായി അഭിസംബോധന ചെയ്യുന്നതിനുള്ള പ്രായോഗിക സഹകരണ നടപടികളെക്കുറിച്ചു മറ്റു കിഴക്കൻ ഏഷ്യൻ നേതാക്കളുമായി കാഴ്ചപ്പാടുകൾ കൈമാറാൻ ഞാൻ ആഗ്രഹിക്കുന്നു.
കഴിഞ്ഞ വർഷം ബാലിയിൽ നടന്ന ജി-20 ഉച്ചകോടിക്കായി ഞാൻ ഇന്തോനേഷ്യയിലേക്കു നടത്തിയ സന്ദർശനം ഊഷ്മളമായി ഓർക്കുന്നു. ഈ സന്ദർശനം ആസിയാൻ മേഖലയുമായുള്ള നമ്മുടെ ബന്ധം കൂടുതൽ ആഴത്തിലാക്കുമെന്ന് എനിക്കുറപ്പുണ്ട്.”
NS
(